Kvikmyndadagarnir Nordisk Film Fokus verða að þessu sinni haldnir í samstarfi við nýju hátíðina Reykjavík Feminist Film Festival dagana 16. - 19. janúar . Dagskráin í Norræna húsinu setur fókusinn á norræna kvenleikstjóra og sjálfsmynd sem viðfangsefni . Sýndar verða nýlegar , norrænar kvikmyndir og boðið upp á umræður við leikstjóra myndanna og aðra fulltrúa þeirra . Ókeypis er á sýninguna - tryggið ykkur miða hér á tix.is til að vera örugg með sæti . Um MyndinaDronningen / Queen of Hearts – Danmörk ( 127 min . ) Leikstjóri : May el-Toukhy . Farsæli lögfræðingurinn Anne , sem sérhæfir sig í málum tengdum börnum og ungmennum , tælir stjúpson sinn á unglingsaldri og setur þar með allt sitt áferðarfallega líf í hættu , en hún á fallegt heimili , tvær dætur og eiginmann . Myndin hlaut kvikmyndaverðlaun Norðurlandaráðs 2019 . Myndin var heimsfrumsýnd á Sundance kvikmyndahátíðinni 2019 og hlaut þar áhorfendaverðlaun . Auk þess hlaut myndin verðlaun sem besta norræna myndin , fyrir bestu leikkonu í aðalhlutverki og áhorfendaverðlaun á Kvikmyndahátíðinni í Gautaborg . Auk kvikmynda í fullri lengd hefur el-Toukhy leikstýrt leikritum í útvarpi og á sviði og þáttum í hinum verðlaunuðu dönsku sjónvarpsþáttaröðum Erfingjunum ( Arven ) og Vegum drottins ( Herrens veje ) .